
Narva Linnavalitsuse 02.05.2019. a korralduse nr 312-k
„Narvas Energia tänav 4b hoones asuvate ruumide üürile
andmiseks korraldatud piiratud osalejate arvuga avaliku 

kirjaliku enampakkumise tulemuste kinnitamine 

(Mittetulundusühing Rada-SN)“ kehtetuks tunnistamine 
1. ASJAOLUD JA MENETLUSE KÄIK

MTÜ-le Rada-SN, registrikood 80328683, anti Narva Linnavalitsuse 02.05.2019. a korralduse nr 312-k alusel tasu eest üürile Narvas Energia tn 4b hoones 1. korrusel asuvad ruumid nr 30-33 lasteharidust abistava tegevuse korraldamiseks.

 

07.07.2019. a MTÜ Rada-SN juhtkond teatas linnamajandusametile, et seoses oodatust suuremate remondikulutustega (6 500 eurot) MTÜ Rada-SN keeldub Energia tn 4b ruumide üürimisest, ning palus tagastada ülekantud tagatisraha summas 210 eurot.
 

Mittetulundusühingu Rada-SN taotlust arutati Narva Linnavalitsuse linnavarakomisjoni koosolekul 07.08.2019. a (protokoll nr 9) ning otsustati:

1. Narva Linnavalitsuse Linnamajandusametile soovitada esitada Narva Linnavalitsuse istungile küsimus 02.05.2019 korralduse nr 312-k tühistamiseks.
2. Tunnistada 25.04.2019 korraldatud avalik kirjalik enampakkumine Narvas Energia tänav 4b hoones asuvate ruumide üürile andmiseks nurjunuks ja tagatisraha jätta tagastamata seoses MTÜ Rada-SN, registrikood 80328683, keeldumisega lepingu sõlmimisest.
2. ÕIGUSLIKUD ALUSED
2.1.
Haldusmenetluse seaduse (HMS) § 64 lõike 2 kohaselt otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.
2.2.
HMS § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
2.3.
HMS § 70 lõike 1 kohaselt tunnistatakse kehtetuks iseseisva haldusaktiga, mille suhtes kohaldatakse peale haldusmenetluse seadusega 4. peatüki 4. jao sätete ka muid haldusakti kohta kehtivaid nõudeid.

3. OTSUS
Tunnistada kehtetuks Narva Linnavalitsuse 02.05.2019. a korraldus nr 312-k „Narvas Energia tänav 4b hoones asuvate ruumide üürile andmiseks korraldatud piiratud osalejate arvuga avaliku kirjaliku enampakkumise tulemuste kinnitamine (Mittetulundusühing Rada-SN)“.
4.  RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Mittetulundusühingule Rada-SN.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

